***เกมกลคนอัจฉริยะ*** หรือ ***ยูกิโอ*** (ญี่ปุ่น: 遊☆戯☆王; โรมาจิ: *Yū-Gi-Ō!*; อังกฤษ: Yu-Gi-Oh!) เป็นมังงะชุดสัญชาติญี่ปุ่นเกี่ยวกับการเล่นเกมที่แต่งเรื่องและวาดภาพประกอบโดยคาซูกิ ทากาฮาชิ ตีพิมพ์ลงในนิตยสารโชเน็งจัมป์รายสัปดาห์ ของสำนักพิมพ์ชูเอชะ ตั้งแต่วันที่ 30 กันยายน พ.ศ. 2539 ถึงวันที่ 8 มีนาคม พ.ศ. 2547 ส่วนในประเทศไทยตีพิมพ์ลงในนิตยสารซีคิดส์ ของสำนักพิมพ์สยามอินเตอร์คอมิกส์ เนื้อเรื่องจะติดตามเรื่องราวของเด็กหนุ่มมัธปลายที่ชื่อมุโต้ ยูกิ วันหนึ่งเขาได้ไขปริศนาอียิปต์โบราณที่รู้จักกันในชื่อตัวต่อพันปีได้สำเร็จ ทำให้ร่างกายถูกสิงร่างโดยวิญญาณฟาโรห์ไร้นาม

มังงะต้นฉบับของเกมกลคนอัจฉริยะนั้นได้มีการดัดแปลงเป็นอนิเมะถึงสองครั้งซึ่งครั้งที่หนึ่งโดยโทเอแอนิเมชัน ที่มีชื่อว่า *เกมกลคนอัจฉริยะ* ได้ออกอากาศทางโทรทัศน์ของประเทศญี่ปุ่นตั้งแต่วันที่ 4 เมษายน พ.ศ. 2541 ถึงวันที่ 10 ตุลาคม พ.ศ. 2541 และครั้งที่สองที่ผลิตโดยนิฮงเอดีซิสเตมส์ และแอนิเมชันโดยแกลลอป ที่มีชื่อว่า *ยูกิโอ ดูเอลมอนสเตอร์* ได้ออกอากาศทางโทรทัศน์ของประเทศญี่ปุ่นตั้งแต่วันที่ 18 เมษายน พ.ศ. 2543 ถึงวันที่ 29 กันยายน พ.ศ. 2547

หลังจากที่มังงะและอนิเมะต้นฉบับของเกมกลคนอัจฉริยะประสบความสำเร็จก็ได้ให้กำเนิดแฟรนไชส์สื่อมากมายเช่น ภาคแยกของอนิเมะและมังงะ, เทรดดิงการ์ดเกม, และวิดีโอเกมจำนวนมาก โดยส่วนใหญ่ของแฟรนไชส์จะเกี่ยวโยงกับเกมสะสมการ์ดที่รู้จักกันในชื่อ *ดูเอลมอนสเตอร์* ที่ผู้เล่นแต่ละฝ่ายจะต้องใช้การ์ด*มอนสเตอร์*, *เวทมนตร์*, หรือ*กับดัก* ในการ *ดูเอล* ซึ่งในระบบการแพ้ชนะนั้นถ้าทำให้ผู้เล่นอีกฝ่ายไลฟ์พอยท์เป็นศูนย์หรือการ์ดในเด็คอีกฝ่ายหมดก็เป็นฝ่ายชนะ และในปี พ.ศ. 2561 *เกมกลคนอัจฉริยะ* ได้เป็นหนึ่งในแฟรนไชส์สื่อที่ทำเงินสูงสุดตลอดกาล

ชื่อ
----

ในภาษาญี่ปุ่นคำว่ายูกิโอ 遊戯王 (*yugiō*) ซึ่งมีลักษณะเป็น 遊☆戯☆王 หมายถึง "ราชาแห่งเกม" เป็นการเล่นคำของตัวเอก *ยูกิ* ซึ่งหมายถึง "เกม" (遊戯) ในชื่อภาษาอังกฤษใช้ "Oh!" แทนที่จะเป็น "ō" เพื่อสะท้อนถึงเสียงที่ยูกิเปล่งเสียงออกมาเมื่อเปลี่ยนเป็น ยูกิอีกคน (ยูกิด้านมืด) คาซูกิ ทากาฮาชิ ได้ระบุไว้ว่าชื่อตัวละครของ "ยูกิ" และ "โจวโนะอุจิ" ทั้งสองนั้นมีพื้นฐานมาจากคำว่ายูโจว yūjō (友情) ซึ่งหมายถึง "มิตรภาพ"

โครงเรื่อง
----------

ดูบทความหลักที่: รายชื่อตัวละครในเกมกลคนอัจฉริยะ
มุโต้ ยูกิ เด็กหนุ่มมัธยมปลายที่ชอบเล่นเกมทุกชนิด และมีนิสัยที่ขี้อายจึงมักจะถูกแกล้งอยู่เป็นประจำ วันหนึ่งยูกิได้ไขปริศนาอียิปต์โบราณที่รู้จักกันในชื่อตัวต่อพันปี (ญี่ปุ่น: 千年パズル; โรมาจิ: *Sennen Pazuru*; อังกฤษ: Millennium Puzzle) ได้สำเร็จทำให้ร่างกายถูกสิงโดนวิญญาณลึกลับที่มีนิสัยชอบเผชิญหน้ากับความท้าทายและการพนันไม่ว่าจะเป็น การ์ด, ลูกเต๋า, หรือเกมกระดานสวมบทบาท นับตั้งแต่นั้นเป็นต้นมาเมือใดที่ยูกิหรือเพื่อนพ้องถูกคุกคามโดยผู้ที่มีความมืดอยู่ในจิตใจยูกิอีกคน (ยูกิด้านมืด) จะปรากฏตัวออกมาและจะท้าดวลด้วยเกมแห่งความมืด (ญี่ปุ่น: 闇のゲーム; โรมาจิ: *Yami no Gēmu*; อังกฤษ: Shadow Games) ผู้ที่แพ้การดวลจะถูกลงโทษอย่างแรงที่สุดด้วยเกมลงทัณฑ์ (ญี่ปุ่น: 罰ゲーム; โรมาจิ: *Batsu Gēmu*; อังกฤษ: Penalty Game) ซึ่งจะเปิดเผยแก่นแท้ในจิตใจของผู้คน ในเวลาผ่านไปในเรื่องยูกิและเพื่อนพ้องได้รู้ว่าวิญญาณที่สิงในตัวต่อพันปีคือวิญญาณฟาโรห์ไร้นามจากยุคอียิปต์โบราณที่สูญเสียความทรงจำ ในขณะที่ยูกิและเพื่อนพ้องได้พยายามช่วยฟาโรห์นำความทรงจำที่หายไปกลับคืนมา ได้รู้ว่าจะต้องผ่านบททดสอบที่ต้องเดิมพันด้วยชีวิต พวกเขาจะต้องเผชิญหน้ากับผู้ที่มีไอเทมพันปี (ญี่ปุ่น: 千年アイテム; โรมาจิ: *Sennen Aitemu*; อังกฤษ: Millennium Items) และพลังของเกมแห่งความมืด

ความสำคัญของดูเอลมอนสเตอร์
--------------------------

บทแรก ๆ ของ *เกมกลคนอัจฉริยะ* จะได้เห็นเกมในรูปแบบต่าง ๆ โดยตั้งแต่บทที่ 60 (เล่มที่ 7) เป็นต้นไปเกมที่พบบ่อยที่สุดคือเกมการ์ดที่มีชื่อว่า *ดูเอลมอนสเตอร์* (เคยมีชื่อว่า *เมจิกแอนด์วิซาร์ด*) ที่จะโผล่มาให้เห็นผ่านบทเรื่องราวดูเอลลิสคิงดอมและแบตเทิลซิตี ซึ่งต่อมาจะมีส่วนเกี่ยวข้องกับโครงเรื่องเพิ่มขึ้นผ่านบทเรื่องราวในภายหลัง เกมอื่น ๆ ยังคงปรากฏให้เห็นในช่วงดราก้อน ไดซ์ แอนด์ ดันเจียนส์และบางส่วนในศึกดูเอลท้าฟาโรห์

นิฮงเอดีซิสเตมส์และแกลลอปของอนิเมะ *ยูกิโอ ดูเอลมอนสเตอร์* ได้ส่งเสริมให้เกม *ดูเอลมอนสเตอร์* เข้ามามีส่วนเกี่ยวข้องกับในเนื้อเรื่องหลักและตอนเสริมมากขึ้น ทำให้จักรวาลเกมกลคนอัจฉริยะเปลี่ยนไปสู่จักรวาลที่มีดูเอลมอนสเตอร์เป็นศูนย์กลาง ดูเอลมอนสเตอร์เป็นเกมที่เล่นด้วยระบบภาพฮอโลกราฟีที่สร้างขึ้นโดยไคบะ เซโตะ (ตามครั้งแรกที่ไคบะดวลกับยูกิในเกมแห่งความมืด) ซึ่งจะสามารถฉายภาพมอนสเตอร์ลงไปในฟีลด์ ในมังงะและอนิเมะของโทเอแอนิเมชัน *เกมกลคนอัจฉริยะ* จะใช้โต๊ะแสดงภาพฮอโลกราฟีทีเรียกว่าแบตเทิลบ็อกซ์ และในขณะที่ *ยูกิโอ ดูเอลมอนสเตอร์* ใช้สนามฮอโลกราฟีขนาดใหญ่ที่เรียกว่าดูเอลริง หลังจากนั้นเริ่มตั้งแต่บทเรื่องราวแบตเทิลซิตีเป็นต้นไป การดวลจะเปลี่ยนไปเป็นแบบพกพาที่เรียกว่าดูเอลดิสก์ ที่คิดค้นโดยไคบะ เซโตะประธานไคบะคอร์ปอเรชันโดยใช้เทคโนโลยีที่เรียกว่าโซลิดวิชันซึ่งทำให้สามารถดูเอลมอนสเตอร์เกิดขึ้นได้ทุกที่ทุกเวลา []

การพัฒนา
--------

*คาซูกิ ทากาฮาชิ* เคยทำงานอยู่บริษัทสร้างเกมแต่เพราะอยากเขียนการ์ตูนก็เลยวาดต้นฉบับเอาไว้ 100 หน้าแล้วเอาไปส่งที่สำนักพิมพ์ พอบรรณาธิการของสำนักพิมพ์เห็นจำนวนหน้าก็ตกใจแต่พอได้อ่านทั้งหมดก็เข้าก็เข้าใจว่าอยากจะเขียนเรื่องราวการต่อสู้แต่ในท้ายที่สุดก็ได้ถูกปฏิเสธ ก่อนที่จะเขียนเรื่อง *เกมกลคนอัจฉริยะ* ทากาฮาชิเคยเดินทางไปเก็บข้อมูลที่อียิปต์

ในช่วงการออกแบบของมังงะทากาฮาชิอยากจะวาดมังงะแนวสยองขวัญ ถึงแม้ว่าผลลัพธ์ที่ออกมาจะเป็นมังงะเกี่ยวกับเกม แต่ก็ยังมีองค์ประกอบของสยองขวัญที่มีอิทธิผลต่อบางแง่มุมของเนื้อเรื่อง ทากาฮาชิตัดสินใจที่จะใช้ "การดวล" เป็นแก่นเรื่องหลักสำคัญ เนื่องจากมีมังงะเกี่ยวกับ "การต่อสู้" เยอะมากจึงทำให้ยากที่จะคิดค้นสิ่งที่ไม่เหมือนใคร สุดท้ายก็กำหนดลงไปว่า "การต่อสู้ที่ตัวละครหลักจะไม่โจมตีใคร" แต่ก็ต้องดิ้นรนกับข้อจำกัดดังกล่าว เมื่อคำว่า *เกม* เข้าไปในความคิดของทากาฮาชิและพบว่าหนทางข้างหน้าเปิดขว้างขึ้นทันที และนี้คือเหตุผลที่เขียน *เกมกลคนอัจฉริยะ*

เมื่อผู้สัมภาษณ์ถามทากาฮาชิว่าเขาพยายามแนะนำผู้อ่านที่อายุน้อยกว่าให้กับเกมการเล่นที่อ้างอิงอยู่ในมังงะ ทากาฮาชิตอบว่าเขาเพียงรวบรวมเกมที่ "เคยเล่นและสนุก" และอาจจะทำให้ผู้อ่านรู้จักกับเกมสวมบทบาทและเกมอื่น ๆ ทากาฮาชิเสริมว่าเขาสร้างบางเกมที่เห็นอยู่ในมังงะ

ทากาฮาชิได้ให้ความสนใจในเกมมาโดยตลอด โดยอ้างว่าเป็นเด็กที่ติดเกมและยังคงสนใจเกมในขณะที่ผู้ใหญ่ เขาชอบเล่นเกมที่มีผู้เล่นกลายเป็นฮีโร่ โดยตัดสินใจให้ *เกมกลคนอัจฉริยะ* เป็นเหมือนเกมดังกล่าวที่มี ยูกิเป็นเด็กที่อ่อนแอเมื่อเล่นเกมจะกลายเป็นฮีโร่ ทากาฮาชิคิดว่าเด็กทุกคนใฝ่ฝันที่จะอยากแปลงร่างได้ (変身) ซึ่งทำให้ยูกิแปลงร่างเป็นยูกิอีกคน (ยูกิด้านมืด) ทำให้นิสัยเปลี่ยนไปเป็นผู้เล่นเกมที่ฉลาดและไร้เทียมทาน เพื่อเป็นสิ่งดึงดูดสำหรับเด็ก ตัวละครของไคบะ เซโตะนั้นอิงมาจากผู้เล่นสะสมการ์ดในชีวิตจริงที่มีนิสัยหยิ่งผยองซึ่งเอามาจากบุคคลที่อยู่ในเรื่องราวที่เพื่อนของทากาฮาชิเคยเล่าให้ฟัง

สื่อ
----

### มังงะ

ภาพรวมมังงะ

| ลำดับ | **ชื่อ** | เล่ม | ตีพิมพ์ครั้งแรก | ตีพิมพ์ครั้งสุดท้าย | นักเขียน | นิตยสาร | สำนักพิมพ์ |
| --- | --- | --- | --- | --- | --- | --- | --- |
|  | 1 | *เกมกลคนอัจฉริยะ* | 38 | 30 กันยายน 2539 | 8 มีนาคม 2547 | คาซูกิ ทากาฮาชิ | ชูเอชะ | โชเน็งจัมป์รายสัปดาห์ |
|
|  | 2 | *เกมกลคนอัจฉริยะ R* | 5 | มิถุนายน 2547 | มกราคม 2551 | อากิระ อิโต | วีจัมป์ |
|
|  | 3 | *เกมกลคนอัจฉริยะ GX* | 9 | 17 ธันวาคม 2548 | 19 มีนาคม 2554 | นาโอยูกิ คาเงยามะ | วีจัมป์ |
|  | 4 | *เกมกลคนอัจฉริยะ 5D's* | 9 | 21 สิงหาคม 2552 | 21 มกราคม 2558 | มาซาฮิโระ ฮิโกคุโบะ | โชเน็งจัมป์รายสัปดาห์ |
|  | 5 | *ยูกิโอ ZEXAL* | 9 | 18 ธันวาคม 2553 | 21 มิถุนายน 2558 | ชิน โยชิดะ | วีจัมป์ |
|
|  | 6 | *ยูกิโอ D ทีมเซอัล* | 24 | 3 เมษายน 2555 | 3 เมษายน 2557 | อากิฮิโระ โทโมนากะ | ไซเคียวจัมป์ |
|  | 7 | *ยูกิโอ อาร์คไฟว์* | 7 | สิงหาคม 2558 | เมษายน 2562 | ชิน โยชิดะ | วีจัมป์ |
|  | 8 | *ยูกิโอ ARC-V สุดยอดดูเอลลิสต์ยูยะ* | 2 | 3 เมษายน 2558 | 3 สิงหาคม 2560 | อากิฮิโระ โทโมนากะ | ไซเคียวจัมป์ |
|
|  | 9 | *ยูกิโอ OCG สตรัคเจอร์ส* |  | 21 มิถุนายน 2562 | ปัจจุบัน |  | วีจัมป์ |
| รวมทั้งหมด | 80 | 30 กันยายน 2539 | ปัจจุบัน | - |

#### เกมกลคนอัจฉริยะ

ดูบทความหลักที่: รายชื่อบทในเกมกลคนอัจฉริยะ
มังงะต้นฉบับของ *เกมกลคนอัจฉริยะ* ที่เขียนและวาดภาพประกอบโดยคาซูกิ ทากาฮาชิ ตีพิมพ์ลงในนิตยสารโชเน็งจัมป์รายสัปดาห์ ของสำนักพิมพ์ชูเอชะ ในระหว่างวันที่ 30 กันยายน ปี พ.ศ. 2539 ถึงวันที่ 8 มีนาคม ปี พ.ศ. 2547 ซึ่งจะไม่เหมื่อนสืออื่น ๆ ในเกมกลคนอัจฉริยะ มังงะต้นฉบับนั้นจะมีเกมหลากหลายรูปแบบ เนื้อเรื่องจะออกมาเป็นฉาก ๆ พอสมควรและเจ็ดเล่มแรกนั้นจะมี *ดูเอล มอสเตอร์* อยู่เพียงสามเล่ม ในบทที่เจ็ดสิบบทเรื่องราว *ดูเอลลิสคิงดอม* ได้เริ่มขึ้นและดูเอลมอนสเตอร์เริ่มจะเป็นบทบาทสำคัญในเรื่อง และหลังจากบทเรื่องราวของ *ดราก้อน ไดซ์ แอนด์ ดันเจียนส์* ดูเอลมอนสเตอร์ได้ปรากฏให้เห็นอีกครั้งและกลายเป็นส่วนหนึ่งของเนื้อเรื่องที่สำคัญในบทเรื่องราวของ *แบตเทิลซิตี* และในบทเรื่องราวสุดท้ายของมังงะจะมุ่งเน้นไปยังเกมสมบทบาทบนโต๊ะ ที่จะเป็นการจำลองความทรงจำที่หายไปของฟาโรห์โดยถูกเรียกว่า *เกมสวมบทบาทแห่งความมืด* บรรณาธิการคือโยชิฮิสะ เฮชิและฮิซาโอ ชิมาดะ คาซูกิ ทากาฮาชิให้เครดิตกับโยชิมาสะ ทากาฮาชิ ในส่วน "ขอขอบคุณเป็นพิเศษ"

#### เกมกลคนอัจฉริยะ R

ดูบทความหลักที่: เกมกลคนอัจฉริยะ R
มังงะภาคแยกที่เขียนและวาดภาพประกอบโดยอากิระ อิโต ภายใต้การควบคุมดูแลของคาซูกิ ทากาฮาชิ เป็นเรื่องราวที่เกิดขึ้นในจักรวาลต้นฉบับของเกมกลคนอัจฉริยะในระหว่างบทเรื่องราว *แบตเทิลซิตี* และ *ศึกดูเอลท้าฟาโรห์* โดยในเรื่องยูกิและเพื่อนพ้องพยายามที่จะหยุดชายที่ชื่อยาโกะ เทนมะ เพราะเขาวางแผนที่จะใช้ร่างของมาซากิ อันซุ เพื่อคืนชีพเปกาซัส เจ ครอว์ฟอร์ด ตีพิมพ์ลงในนิตยสารวีจัมป์ ในระหว่างวันที่ 21 เมษายน พ.ศ. 2547 ถึงวันที่ 21 ธันวาคม พ.ศ. 2550 โดยตีพิมพ์เป็นหนังสือรวมเล่มทั้งหมด 5 เล่ม ส่วนที่ประเทศไทยตีพิมพ์ลงนิตยสารซีคิดส์ ของสำนักพิมพ์สยามอินเตอร์คอมิกส์

### อนิเมะ

ภาพรวมอนิเมะและภาพยนตร์

| ลำดับ | **ชื่อ** | ตอน | ฉายครั้งแรก | ฉายครั้งสุดท้าย | ผู้กำกับ | สตูดิโอ | **ออกอากาศ** |
| --- | --- | --- | --- | --- | --- | --- | --- |
|  | 1 | เกมกลคนอัจฉริยะ | 27 | 4 เมษายน 2541 | 10 ตุลาคม 2541 | ฮิโรยูกิ คาคุโด | โทเอแอนิเมชัน | ทีวีอาซาฮิ |
| ภาพยนตร์ | *ยูกิโอ* | 6 มีนาคม 2542 | จุนจิ ชิมิซุ | - |
|  | 2 | ยูกิโอ ดูเอลมอนสเตอร์ | 224 | 18 เมษายน 2543 | 29 กันยายน 2547 | คุนิฮิสะ ซุกิชิมะ | แกลลอป | ทีเอกซ์เอ็น (ทีวีโตเกียว) |
| ภาพยนตร์ | เกมกลคนอัจฉริยะ เดอะมูฟวี่ บทพีระมิดแห่งแสง | 3 พฤศจิกายน 2547 | ฮัตซุกิ ทสึจิ | 4คิดส์เอนเตอร์เทนเมนต์
แกลลอป | - |
|  | 3 | เกมกลคนอัจฉริยะ GX | 180 | 6 ตุลาคม 2547 | 26 มีนาคม 2551 | แกลลอป | ทีเอกซ์เอ็น (ทีวีโตเกียว) |
|  | 4 | ยูกิโอ แคปซูลมอนสเตอร์ | 12 | 9 กันยายน 2549 | 25 พฤศจิกายน 2549 | อีริก สจวต | 4คิดส์เอนเตอร์เทนเมนต์ | 4คิดส์ทีวี |
|  | 5 | ยูกิโอ 5D's | 154 + 1 | 2 เมษายน 2551 | 30 มีนาคม 2554 | คัทซึมิ โอโนะ | แกลลอป | ทีเอกซ์เอ็น (ทีวีโตเกียว) |
| ภาพยนตร์ | *ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต* | 23 มกราคม 2553 | เคนอิจิ ทาเคชิตะ | - |
|  | 6 | ยูกิโอ ZEXAL | 146 + 1 | 11 เมษายน 2554 | 24 กันยายน 2555 | ซาโตชิ คุวาบาระ | ทีเอกซ์เอ็น (ทีวีโตเกียว) |
|  | 7 | ยูกิโอ ZEXAL II | 7 ตุลาคม 2555 | 23 มีนาคม 2557 | ทีวีโตเกียว |
|  | 8 | ยูกิโอ ARC-V | 148 | 6 เมษายน 2557 | 26 มีนาคม 2560 | คัทซึมิ โอโนะ | ทีเอกซ์เอ็น (ทีวีโตเกียว) |
| ภาพยนตร์ | ยูกิโอ เกมกลคนอัจฉริยะ ศึกปริศนาด้านมืด | 23 เมษายน 2559 | ซาโตชิ คุวาบาระ |
|  | 9 | ยูกิโอ VRAINS | 120 | 10 พฤษภาคม 2560 | 25 กันยายน 2562 | มาซาฮิโระ โฮโซดะ (#1–13)คัตสึยะ อาซาโนะ (#14–120) | ทีวีโตเกียว |
|
|  | 10 | ยูกิโอ SEVENS | 92 | 4 เมษายน 2563 | 27 มีนาคม 2565 | คนโด โนบุฮิโระ | บริดจ์ |
|
|  | 11 | ยูกิโอ โกรัช!! |  | 3 เมษายน 2565 |  |
| รวมทั้งหมด | 1103 + 7 | 4 เมษายน 2541 | ปัจจุบัน | - |

#### เกมกลคนอัจฉริยะ

ดูบทความหลักที่: เกมกลคนอัจฉริยะ (อนิเมะ พ.ศ. 2541)
เป็นครั้งแรกของ *เกมกลคนอัจฉริยะ* ที่ถูกนำมาดัดแปลงเป็นอนิเมะซึ่งผลิตขึ้นโดยโทเอแอนิเมชัน ได้ออกอากาศทางทีวีอาซาฮิ ในระหว่างวันที่ 4 เมษายน พ.ศ. 2541 ถึงวันที่ 10 ตุลาคม พ.ศ. 2541 โดยออกฉายทั้งหมด 27 ตอน อนิเมะเรื่องนี้จะตัดเนื้อหาบางส่วนที่มาจากมังงะต้นฉบับออกโดยข้ามหลายบทและมักจะเปลี่ยนแปลงรายละเอียดของมังงะ นอกจากนี้ในเนื้อเรื่องจะมีตัวละครที่ชื่อมิโฮะ โนซากะ เข้าร่วมกลุ่มของยูกิ ซึ่งเดิมทีเป็นตัวละครรองที่ปรากฏอยู่ในมังงะเกมกลคนอัจฉริยะแค่บทเดียวเท่านั้น การดัดแปลงนี้ไม่เกี่ยวข้องกับงานอื่น ๆ ในแฟรนไชส์

#### ยูกิโอ ดูเอลมอนสเตอร์

ดูบทความหลักที่: ยูกิโอ ดูเอลมอนสเตอร์
*ยูกิโอ ดูเอลมอนสเตอร์*  หรือรู้จักในชื่อสั้น ๆ ว่า *ยูกิโอ* เป็นการดัดแปลงเป็นอนิเมะครั้งที่สองของแฟรนไชส์ที่ผลิตโดยนิฮงเอดีซิสเตมส์ และแอนิมชันโดยสตูดิโอแกลลอป ในการดัดแปลงครั้งนี้จะมีเนื้อหาจากมังงะต้นฉบับในบทที่หกสิบเป็นต้นไปเท่านั้น ดังนั้นจะแตกต่างจากมังงะต้นฉบับหรืออนิเมะของโทเอแอนิเมชัน ตรงที่เนื้อเรื่องส่วนใหญ่จะมุ่งเน้นไปที่เกม *ดูเอลมอนสเตอร์* ที่ต่อมาได้รับการดัดแปลงเป็นเกมสะสมการ์ดที่เล่นในชีวิตจริงในชื่อ *ยูกิโอ เทรดดิงการ์ดเกม* ออกอากาศทางทีวีโตเกียว ในระหว่างวันที่ 18 เมษายน พ.ศ. 2543 ถึงวันที่ 29 กันยายน พ.ศ. 2547 โดยออกฉายทั้งหมด 244 ตอน ฉบับรีมาสเตอร์ของอนิเมะที่จะเน้นไปที่การดวลโดยเฉพาะได้ออกอากาศที่ประเทศญี่ปุ่นเมื่อวันที่ 7 กุมภาพันธ์ พ.ศ. 2558

#### ยูกิโอ แคปซูลมอนสเตอร์

*ยูกิโอ แคปซูลมอนสเตอร์* เป็นอนิเมะภาคแยกที่มี 12 ตอน ผลิตและแก้ไขโดย4คิดส์เอนเตอร์เทนเมนต์ ได้ออกอากาศที่ทวีปอเมริกาเหนือในระหว่างวันที่ 9 กันยายน พ.ศ. 2549 ถึงวันที่ 25 พฤศจิกายน พ.ศ. 2549 อนิเมะเรื่องนี้ไม่ได้ออกอากาศในประเทศญี่ปุ่นแต่จะมีชื่ออยู่ในเว็บไซต์ของแกลลอปที่มีชื่อว่า *ยูกิโอ ALEX*

### นิยาย

นวนิยายดัดแปลงที่มุ่งเน้นไปยังจุดเริ่มต้นของมังงะและบทเรื่องราว Death-T ที่เขียนเรื่องโดยคัทซึฮิโกะ ชิบะ ได้รับการเผยแพร่เมื่อวันที่ 3 กันยายน พ.ศ. 2542 โดยสำนักพิมพ์ชูเอชะ

### หนังสือเล่มอื่น

**ยูกิโอ คู่มือแนะนำตัวละคร: กอสเปลแห่งความจริง**  (ญี่ปุ่น: 遊☆戯☆王キャラクターズガイドブック―真理の福音―; โรมาจิ: *Yūgiō Kyarakutāzu Gaido Bukku Shinri no Fukuin*)
เป็นหนังสือแนะนำที่เกี่ยวข้องกับตัวละครจากจักรวาลต้นฉบับของเกมกลคนอัจฉริยะ ที่เขียนโดยคาซูกิ ทากาฮาชิ ตีพิมพ์ลงนิตยสารโชเน็งจัมป์รายสัปดาห์ ของสำนักพิมพ์ชูเอชะ เมื่อวันที่ 1 พฤศจิกายน พ.ศ. 2545 และเผยแพร่ที่ประเทศฝรั่งเศสโดยสำนักพิมพ์คานาเมื่อวันที่ 12 ธันวาคม พ.ศ. 2549 ในหนังสือเล่มนี้จะมีข้อมูลส่วนตัวของตัวละครเช่น วันเดือนปีเกิด, ความสูง, น้ำหนัก, หมู่โลหิต, อาหารที่ชอบและอาหารที่ชอบน้อยที่สุด นอกจากนี้ยังรวบรวมรายชื่อเกมที่ปรากฏอยู่ในมังงะต้นฉบับและอื่น ๆ อีกมากมาย

**ดูเอลอาร์ต** (ญี่ปุ่น: デュエルアート; โรมาจิ: *Dyueruāt*)
เป็นหนังสือภาพที่วาดภาพประกอบโดยคาซูกิ ทากาฮาชิ ได้เผยแพร่เมื่อวันที่ 16 ธันวาคม พ.ศ. 2554 ในหนังสือภาพเล่มนี้จะมี รูปภาพการ์ดที่ใช้ในกรอบการ์ดครบรอบ, รูปภาพที่ทากาฮาชิโพสต์ลงเว็บไซต์, และรูปภาพต้นฉบับอื่น ๆ อีกจำนวนหนึ่งที่เป็นรูปตัวละครหรือมอนสเตอร์

**ภาพยนตร์ & โทรทัศน์อนิเมะ ยูกิโอ ซูเปอร์คอมพลีตบุ๊ค** (ญี่ปุ่น: 劇場&TVアニメ『遊☆戯☆王』スーパー・コンプリートブック; โรมาจิ: *Gekijō & TV Anime Yūgiō Sūpā Konpurītobukku*) เป็นหนังสือรวบรวมข้อมูลและรูปภาพเกี่ยวกับภาพยนตร์และอนิเมะเรื่องแรกของ *เกมกลคนอัจฉริยะ* เผยแพร่เมื่อเดือน พฤษภาคม พ.ศ. 2542 หลังจากการเผยแพร่ภาพยนตร์ *ยูกิโอ* ของโทเอแอนิเมชัน

**ยูกิโอหนังสือภาพเคลือนไหวครบรอบ 10 ปี**  (ญี่ปุ่น: 遊☆戯☆王 テンス アニバーサリー アニメーション ブック; โรมาจิ: *Yūgiō! Tensu Anivāsarī Animēshon Bukku*)
เป็นหนังสือที่ทำออกมาเพื่อฉลองครบรอบสิบปีสำหรับการดัดแปลงเป็นอนิเมะเกมกลคนอัจฉริยะของนิฮงเอดีซิสเตมส์ ได้เผยแพร่เมื่อวันที่ 21 มกราคม พ.ศ. 2553 หนังสือเล่มนี้จะมีฉากจากภาพยนตร์ *ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต*, ข้อมูลตัวละคร, การดวลและบทสัมภาษณ์

### ภาพยนตร์

#### ยูกิโอ (พ.ศ. 2542)

อิงเรื่องมาจากเกมกลคนอัจฉริยะของโทเอแอนิเมชัน เป็นภาพยนตร์ที่ยาว 30 นาที ในเรื่องจะมุ่งเน้นไปที่อาโอยามะ โชโกะ ซึ่งถูกเป็นเป้าหมายของไคบะ เซโตะ หลังจากที่ได้รับการ์ดหายาก *เรดอายส์ แบล็คดราก้อน* ได้ออกฉายในโรงภาพยนตร์ที่ประเทศญี่ปุ่นเมื่อวันที่ 6 มีนาคม พ.ศ. 2542 โดยโทเอแอนิเมชันและบนวีเอชเอสเมื่อวันที่ 21 พฤศจิกายน พ.ศ. 2542 

#### เกมกลคนอัจฉริยะ เดอะมูฟวี่ บทพีระมิดแห่งแสง

ดูบทความหลักที่: เกมกลคนอัจฉริยะ เดอะมูฟวี่ บทพีระมิดแห่งแสง
*เกมกลคนอัจฉริยะ เดอะมูฟวี่ บทพีระมิดแห่งแสง* หรือมักจะเรียกกันว่า *ยูกิโอ เดอะมูฟวี่* ได้ออกฉายครั้งแรกที่ทวีปอเมริกาเหนือเมื่อวันที่ 13 สิงหาคม พ.ศ. 2547 ภาพยนตร์เรื่องนี้ได้รับการพัฒนาสำหรับผู้ชมชาวตะวันตกโดยเฉพาะ โดยมีบริษัทสัญชาติอเมริกา4คิดส์ร่วมผลิตด้วยกันกับนิฮงเอดิซิสเตมส์ ซึ่งเป็นภาพยนตร์ที่เป็นผลตอบรับมาจากความสำเร็จของแฟรนไชส์เกมกลคนอัจฉริยะในสหรัฐอเมริกา

#### ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต

ดูบทความหลักที่: ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต
เป็นภาพยนตร์ฉลองครบรอบ 10 ปีสำหรับอนิเมะชุดเกมกลคนอัจฉริยะที่ผลิตโดยนิฮงเอดีซิสเตมส์ ในเนื้อเรื่องจะมีการรวบรวมเหล่าตัวละครหลักจากทั้ง 3 เรื่องได้แก่ มุโต้ ยูกิจากเกมกลคนอัจฉริยะ, ยูกิ จูไดจากเกมกลคนอัจฉริยะ GX และฟุโด ยูเชย์จากยูกิโอ 5D's เพื่อที่จะดวลกับศัตรูที่มีชื่อว่า *พาราด็อกซ์* ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 23 มกราคม พ.ศ. 2553

#### ยูกิโอ เกมกลคนอัจฉริยะ ศึกปริศนาด้านมืด

ดูบทความหลักที่: ยูกิโอ เกมกลคนอัจฉริยะ ศึกปริศนาด้านมืด
เป็นภาพยนตร์เฉลิมฉลองครบรอบ 20 ปีของแฟรนไชส์ ที่เขียนบทโดยผู้สร้างคาซูกิ ทากาฮาชิ เรื่องราวในเรื่องจะต่อจากเหตุการณ์ที่เกิดขึ้นในมังงะต้นฉบับเกมกลคนอัจฉริยะ 6 ปีให้หลัง โดยในเรื่องไคบะ เซโตะพยายามที่จะนำยูกิอีกคนกลับมาจึงได้ทำการดวลกับไอกามิที่เป็นตัวร้ายของเรื่องและมุโต้ ยูกิที่เป็นตัวเอก ออกฉายครั้งแรกที่ประเทศญี่ปุ่นเมื่อวันที่ 23 เมษายน พ.ศ. 2559 และได้ออกฉายที่ประเทศไทยเมื่อวันที่ 20 เมษายน ปี พ.ศ. 2560 ณ โรงภาพยนตร์ในเครือซินีเพล็กซ์ ภาพยนตร์เรื่องนี้ได้เปิดตัววิธีการเรียกมอนสเตอร์แบบใหม่ที่เรียกว่าอัญเชิญต่างมิติ (ญี่ปุ่น: 次元召喚; โรมาจิ: *Jigen Shōkan*; อังกฤษ: Dimension Summon) แต่ไม่ได้ถูกเพิ่มลงในยูกิโอ เทรดดิงการ์ดเกมแต่อย่างใด

### ภาพแยก

#### เกมกลคนอัจฉริยะ GX

ดูบทความหลักที่: เกมกลคนอัจฉริยะ GX
*เกมกลคนอัจฉริยะ GX* รู้จักในประเทศญี่ปุ่นว่า *ยูกิโอ ดูเอลมอนสเตอร์ GX* เป็นภาคแยกลำดับที่หนึ่งของอนิเมะชุดเกมกลคนอัจฉริยะ ได้ออกอากาศที่ประเทศญี่ปุ่นในระหว่างวันที่ 6 ตุลาคม พ.ศ. 2547 ถึงวันที่ 26 มีนาคม พ.ศ. 2551 ออกฉายทั้งหมด 180 ตอน เป็นเรื่องที่เกิดขึ้นไม่กี่ปีหลังจากเหตุการณ์ของยูกิโอ ดูเอลมอนสเตอร์ ซึ่งจะติดตามตัวละครที่มีชื่อว่ายูกิ จูได ที่เพิ่งจะเข้าไปเรียนที่ดูเอลอคาเดเมีย โดยหวังที่จะเป็นดูเอลคิงคนต่อไป และดูเอลลิสต์ส่วนมากจะใช้วิธีเรียกมอนสเตอร์ที่อยู่ในต้นฉบับที่เรียกว่าอัญเชิญฟิวชัน (ญี่ปุ่น: ゆうごうしょうかん; โรมาจิ: *Yūgō Shōkan*; อังกฤษ: Fusion Summon)

ได้รับการดัดแปลงเป็นมังงะโดยนาโอยูกิ คาเงยามะ ตีพิมพ์ลงในนิตยสารวีจัมป์ ของสำนักพิมพ์ชูเอชะ ในระหว่างวันที่ 17 ธันวาคม พ.ศ. 2548 ถึงวันที่ 19 มีนาคม พ.ศ. 2554 มังงะนั้นจะไม่เหมือนกันกับอนิเมะ ดังนั้นจะเป็นเรื่องราวใหม่ที่มีมอนสเตอร์ใหม่และบุคลิกภาพของตัวละครที่แตกต่างกัน

#### ยูกิโอ 5D's

ดูบทความหลักที่: ยูกิโอ 5D's
*ยูกิโอ 5D's* เป็นภาคแยกลำดับที่สองของอนิเมะชุดเกมกลคนอัจฉริยะ ได้ออกอากาศในระหว่างวันที่ 2 เมษายน พ.ศ. 2551 ถึงวันที่ 30 มีนาคม พ.ศ. 2554 โดยออกฉายทั้งหมด 154 ตอน เนื้อเรื่องจะมุ่งเน้นไปที่ดูเอลลิสต์นักขับรถจักรยานยนต์ชื่อฟุโด ยูเซย์ และเป็นการเปิดตัวแนวคิดใหม่ ๆ เช่น ไรด์ดิงดูเอล, การดวลที่จะเกิดขึ้นบนมอเตอร์ไซค์ที่เรียกว่า ดีวีล, และได้เปิดตัวซิงโครมอนสเตอร์กับวิธีการเรียกมอนสเตอร์แบบใหม่ที่มีชื่อว่าอัญเชิญซิงโคร (ญี่ปุ่น: シンクロしょうかん; โรมาจิ: *Shinkuro Shōkan*; อังกฤษ: Synchro Summon) ซึ่งถูกเพิ่มลงในยูกิโอ เทรดดิงการ์ดเกม

ได้รับการดัดแปลงเป็นมังงะที่เขียนเรื่องโดยมาซาฮิโระ ฮิโกคุโบะ และวาดภาพประกอบโดยซาโต มาซาชิ เริ่มตีพิมพ์ลงในนิตยสารวีจัมป์ ในเดือน สิงหาคม พ.ศ. 2552

#### ยูกิโอ ZEXAL

ดูบทความหลักที่: ยูกิโอ ZEXAL
*ยูกิโอ ZEXAL* เป็นภาคแยกลำดับที่สามของอนิเมะชุดเกมกลคนอัจฉริยะ ได้ออกอากาศในระหว่างวันที่ 11 เมษายน พ.ศ. 2554 ถึงวันที่ 23 มีนาคม พ.ศ. 2557 ออกฉายทั้งหมด 146 ตอน ฤดูกาลแรกออกอากาศเมื่อวันที่ 11 เมษายน พ.ศ. 2554 ถึงวันที่ 24 กันยายน พ.ศ. 2555 เนื้อเรื่องจะติดตามเด็กหนุ่มที่ชื่อว่าสึคุโมะ ยูมะ และบุคคลจากต่างโลกที่ชื่อว่าแอสทรัล ซึ่งเพื่อช่วยแอสทรัลนำความทรงจำที่หายกลับคืนมาจึงต้องรวบรวมการ์ดนัมเบอร์สทั้งหมด 100 ใบที่จะมีความทรงจำของแอสทรัลอยู่ และจะเหมือนกับ *5D's* ตรงที่เพิ่มมอนสเตอร์แบบใหม่และวิธีอัญเชิญแบบใหม่ที่เรียกว่าอัญเชิญเอกซ์ซีส (ญี่ปุ่น: エクシーズしょうかん; โรมาจิ: *Ekushīzu Shōkan*; อังกฤษ: Xyz Summon) ซึ่งถูกเพิ่มลงในยูกิโอ เทรดดิงการ์ดเกม

ได้รับการดัดแปลงเป็นมังงะที่เขียนเรื่องโดยชิน โยชิดะ และวาดภาพประกอบโดยนาโอโตะ มิยาชิ เริ่มตีพิมพ์ลงในนิตยสารวีจัมป์ เมื่อวันที่ 18 ธันวาคม พ.ศ. 2553

#### ยูกิโอ ARC-V

ดูบทความหลักที่: ยูกิโอ ARC-V
*ยูกิโอ ARC-V* เป็นภาคแยกลำดับที่สี่ของอนิเมะชุดเกมกลคนอัจฉริยะ ได้ออกอากาศในระหว่างวันที่ 6 เมษายน พ.ศ. 2557 ถึงวันที่ 26 มีนาคม พ.ศ. 2560 ออกฉายทั้งหมด 148 ตอน เนื้อเรื่องมุ่งเน้นไปที่ตัวเอกที่มีชื่อว่าซาคากิ ยูยะ ผู้มีเป้าหมายที่จะเป็นนักเอนเตอร์เทนเหมือนกับพ่อในโลกของแอคชันดูเอลที่ระบบโซลิดวิชันวิวัฒนาการไปอีกขั้น ซึ่งทำให้มอนสเตอร์กับดูเอลลิสต์ผสานเป็นหนึ่งเดียวกัน และได้เปิดตัวเพนดูลัมมอนสเตอร์กับวิธีการเรียกมอนสเตอร์แบบใหม่ที่มีชื่อว่าอัญเชิญเพนดูลัม (ญี่ปุ่น: ペンデュラムしょうかん; โรมาจิ: *Pendyuramu Shōkan*; อังกฤษ: Pendulum Summon) ซึ่งถูกเพิ่มลงในยูกิโอ เทรดดิงการ์ดเกม

ได้รับการดัดแปลงเป็นมังงะโดยนาโอฮิโตะ มิโยชิ เริ่มตีพิมพ์ลงในนิตยสารวีจัมป์ ในเดือน สิงหาคม พ.ศ. 2558

#### ยูกิโอ VRAINS

ดูบทความหลักที่: ยูกิโอ VRAINS
*ยูกิโอ VRAINS* เป็นภาคแยกลำดับที่ห้าของอนิเมะชุดเกมกลคนอัจฉริยะ ได้ออกประกาศครั้งแรกที่งาน *ชูเอชะจัมป์เฟสต้า* เมื่อวันที่ 17 ธันวาคม พ.ศ. 2559 และได้เริ่มออกอากาศเมื่อวันที่ 10 พฤษภาคม พ.ศ. 2560 เนื้อเรื่องจะติดตามดูเอลลิสต์ที่ชื่อว่าฟูจิกิ ยูซาคุ ผู้มีเป้าหมายที่จะทำลายกลุ่มแฮ็กเกอร์ที่มีชื่อว่า *อัศวินแห่งฮานอย* โดยใช้นามแฝงในโลกไซเบอร์ว่า "เพลย์เมกเกอร์" และได้เปิดตัวลิงก์มอนสเตอร์กับวิธีการเรียกมอนสเตอร์แบบใหม่ที่มีชื่อว่าอัญเชิญลิงก์ (ญี่ปุ่น: リンクしょうかん; โรมาจิ: *Rinku Shōkan*; อังกฤษ: Link Summon) ซึ่งถูกเพิ่มลงในยูกิโอ เทรดดิงการ์ดเกม

#### ยูกิโอ SEVENS

ดูบทความหลักที่: ยูกิโอ SEVENS
#### ยูกิโอ โกรัช!!

ดูบทความหลักที่: ยูกิโอ โกรัช!!
### เทรดดิงการ์ดเกม

กลุ่มผู้คนที่กำลังเล่น ยูกิโอ เทรดดิงการ์ดเกม
ดูบทความหลักที่: ยูกิโอ เทรดดิงการ์ดเกม
*เกมกลคนอัจฉริยะ* เทรดดิงการ์ดเกม เป็นเกมสะสมการ์ดสัญชาติญี่ปุ่นแบบหนึ่งต่อหนึ่งที่พัฒนาและจัดจำหน่ายโดยโคนามิ ดัดแปลงมาจากแนวคิดของเกม *ดูเอลมอนสเตอร์* ที่ปรากฏอยู่ในมังงะต้นฉบับของเกมกลคนอัจฉริยะ ซึ่งจะคล้ายกับเกมสะสมการ์ดอื่น ๆ ที่ผู้เล่นจะต้องใช้ความสามารถในการอ่าน, การคำนวณ, และหัวคิดในการใช้การ์ดเช่นใช้คอมโบระหว่างการ์ด มอนสเตอร์, เวทมนตร์, หรือกับดัก และในระบบการแพ้ชนะนั้นถ้าทำให้ผู้เล่นอีกฝ่ายไลฟ์พอยท์เหลือศูนย์หรือทำให้การ์ดในเด็คอีกฝ่ายหมดก็เป็นฝ่ายชนะ เปิดตัวครั้งแรกที่ประเทศญี่ปุ่นในปี พ.ศ. 2542 เกมจะมีการเปลี่ยนแปลงในทุก ๆ ปีเช่นเพิ่มวิธีเรียกมอนสเตอร์แบบใหม่และเพิ่มประเภทมอนสเตอร์แบบใหม่เพื่อให้สอดคล้องกับอนิเมะชุดเกมกลคนอัจฉริยะ บันทึกสถิติโลกกินเนสส์ได้บันทึกไว้ว่าเป็นเกมสะสมการ์ดที่ขายดีที่สุดในประวัติศาสตร์ โดยมียอดขายการ์ดทั่วโลกประมาณ 25.2 พ้นล้านใบ

### วิดีโอเกม

ดูบทความหลักที่: รายชื่อวิดีโอเกมเกมกลคนอัจฉริยะ
มีหลายวิดีโอเกมของแฟรนไชส์เกมกลคนอัจฉริยะที่จะถูกสร้างขึ้นโดยโคนามิ ซึ่งส่วนใหญ่จะมาจากเกมสะสมการ์ดและเกมอื่น ๆ ที่ปรากฏอยู่ในมังงะ ส่วนใหญ่จะออกวางจำหน่ายบนเครื่องเล่นเกมและเครื่องเล่นเกมพกพา โคนามิยังได้สร้างเกมอาร์เคดที่ชื่อว่าดูเอลเทอร์มินอล ภายนอกเหนือเกมจากโคนามิ ยูกิได้ปรากฏตัวเป็นตัวละครที่สามารถเล่นได้ในเกมต่อสู้เช่น จัมป์ซูเปอร์สตาส์, จัมป์อัลทิเมตสตาส์ และจัมป์ฟอร์ซ

การตอบรับ
---------

มังงะมียอดขายประมาณ 40 ล้านเล่ม ในเดือน ธันวาคม พ.ศ. 2545 นิตยสารโซเน็งจัมป์ได้รับรางวัล ICv2 สาขา "ผลิตภัณฑ์คอมิกแห่งปี" เนื่องจากมียอดขายที่ไม่เคยมีมาก่อนและประสบความสำเร็จในการเชื่อมโยงคอมิกส์กับสื่อโทรทัศน์ และยูกิโอเกมสะสมการ์ดเป็นหนึ่งในเกมสะสมการ์ดอันดับต้น ๆ ของปี ในเดือน สิงหาคม พ.ศ. 2551 ทีวีโตเกียว ได้รายงานว่ายูกิโอการ์ดมากกว่า 18 พ้นล้านใบได้ถูกขายทั่วโลก และเมื่อปี พ.ศ. 2554 การ์ดมากกว่า 25.2 พ้นล้านใบ ได้ถูกขายทั่วโลก

อ้างอิง
-------

1. ↑  "番組表". TV Asahi. May 23, 1998. คลังข้อมูลเก่าเก็บจากแหล่งเดิมเมื่อ May 23, 1998. สืบค้นเมื่อ June 1, 2009.
2. ↑  Peters, Megan (June 23, 2018). "'Pokemon' Is The Highest-Grossing Franchise Of All-Time". *ComicBook.com* (ภาษาอังกฤษ). สืบค้นเมื่อ August 13, 2018.
3. ↑  "Yu-Gi-Oh! Series synopsis from the official Yu-Gi-Oh! Site". *www.yugioh.com*. เก็บจากแหล่งเดิมเมื่อ August 2, 2017.
4. ↑  *Yu-Gi-Oh! เกมกลคนอัจฉริยะ เล่มที่ 10 หน้าปกส่วน* คาชูกิ ทากาฮาชิ
5. ↑  *Yu-Gi-Oh! เกมกลคนอัจฉริยะ เล่มที่ 2 หน้าปกส่วน* คาชูกิ ทากาฮาชิ
6. ↑  *Yu-Gi-Oh! เกมกลคนอัจฉริยะ* เล่มที่ 36 (ฉบับญี่ปุ่น) *คาชูกิ ทากาฮาชิ*
7. ↑  *Yu-Gi-Oh! เกมกลคนอัจฉริยะ เล่มที่ 16 หน้าปกส่วน* คาชูกิ ทากาฮาชิ
8. ↑  *Shonen Jump*. Volume 2, Issue 8. August 2004. *VIZ Media*. 140.
9. ↑  Takeuchi Cullen, Lisa. "'I've Always Been Obsessed With Games'". *Time Asia*. คลังข้อมูลเก่าเก็บจากแหล่งเดิมเมื่อ 2002-07-02. สืบค้นเมื่อ November 13, 2018. In a game, the player becomes the hero. [...] The main character, Yugi, is a weak and childish boy who becomes a hero when he plays games. [...] As far as the manga story goes, I think all kids dream of henshin [...] if you combine the "yu" in Yugi and the "jo" in Jounouchi [...] Yujo translates to friendship in English, [...]`{{cite magazine}}`: CS1 maint: bot: original URL status unknown (ลิงก์)
10. ↑  *Yu-Gi-Oh! เกมกลคนอัจฉริยะ เล่มที่ 17 หน้าปกส่วน* คาชูกิ ทากาฮาชิ
11. ↑  Yu-Gi-Oh! D Team ZEXAL
12. ↑  เป็นบท
13. ↑  Yu-Gi-Oh! OCG Structures
14. ↑  *Yu-Gi-Oh! Millennium World* Volume 7. VIZ Media. 218.
15. ↑  "2016 Yu-Gi-Oh! Film Teaser Recaps 20 Years of Manga, Anime". *Anime News Network*. December 22, 2014. สืบค้นเมื่อ August 22, 2016.
16. ↑  "4KidsTV Fall Lineup". *Anime News Network*. May 16, 2006. เก็บจากแหล่งเดิมเมื่อ October 17, 2006.
17. ↑  "遊戯王　ALEX". *สตูดิโอแกลลอป*. เก็บจากแหล่งเดิมเมื่อ 4 สิงหาคม 2562. `{{cite news}}`: ตรวจสอบค่าวันที่ใน: `|archivedate=` (help)
18. ↑  "遊・戯・王 [Yu-Gi-Oh&#93". Shueisha. เก็บจากแหล่งเดิมเมื่อ March 3, 2016. สืบค้นเมื่อ January 26, 2013.
19. ↑  "Archived copy". เก็บจากแหล่งเดิมเมื่อ February 28, 2017. สืบค้นเมื่อ February 10, 2013.`{{cite web}}`: CS1 maint: archived copy as title (ลิงก์) Shueisha
20. ↑
21. ↑  "Archived copy". เก็บจากแหล่งเดิมเมื่อ February 15, 2012. สืบค้นเมื่อ February 10, 2013.`{{cite web}}`: CS1 maint: archived copy as title (ลิงก์) Duel Art Kazuki Takahashi Yu-Gi-Oh! illustrations
22. ↑
23. ↑   Amazon Japan. Retrieved Feb 2013.
24. ↑   *Amazon Japan*. Retrieved Feb 2013.
25. ↑  "TOEI VIDEO RENTAL VIDEO INDEX". Toei Video. November 21, 1999. คลังข้อมูลเก่าเก็บจากแหล่งเดิมเมื่อ June 18, 2000. สืบค้นเมื่อ October 26, 2015.
26. ↑  "News" (ภาษาญี่ปุ่น). Yugioh10th.com. คลังข้อมูลเก่าเก็บจากแหล่งเดิมเมื่อ 2019-08-04. สืบค้นเมื่อ December 17, 2013.
27. ↑  "ยูกิโอ เกมกลคนอัจฉริยะ ศึกปริศนาด้านมืด". *Majorcineplex*. สืบค้นเมื่อ 2 สิงหาคม 2562. `{{cite news}}`: ตรวจสอบค่าวันที่ใน: `|access-date=` (help)
28. ↑  "SDCC 2015 Yu-Gi-Oh! COVERAGE (+ ALL new poster)". *Yu-Gi-Oh!*. 4K Media Inc. July 12, 2015. เก็บจากแหล่งเดิมเมื่อ July 22, 2015. สืบค้นเมื่อ July 21, 2015.
29. ↑  "Yu-Gi-Oh! Zexal TV Anime's Promo Video Streamed". *Anime News Network*. December 17, 2010. เก็บจากแหล่งเดิมเมื่อ April 25, 2015.
30. ↑  "Yu-Gi-Oh! Gets New Arc-V TV Anime Next Spring". *Anime News Network*. เก็บจากแหล่งเดิมเมื่อ November 5, 2014. สืบค้นเมื่อ October 20, 2014.
31. ↑  "[Jump Festa 2017] Latest Information Stage: 6th Yu-Gi-Oh! Anime - The Organization". December 17, 2016. เก็บจากแหล่งเดิมเมื่อ March 30, 2018.
32. ↑  "New Yu-Gi-Oh! Anime Series Premieres in Japan in Spring 2017". เก็บจากแหล่งเดิมเมื่อ December 21, 2016.
33. 1 2  "Best-selling trading card game company - cumulative". Guinness World Records. March 31, 2011. สืบค้นเมื่อ March 5, 2014.
34. ↑  "Jump Force Roster Now Includes Yu-Gi-Oh's Yami Yugi". *PlayStation LifeStyle* (ภาษาอังกฤษ). September 14, 2018. สืบค้นเมื่อ December 16, 2018.
35. ↑  "DS / DSi - Jump Ultimate Stars". *www.spriters-resource.com*. สืบค้นเมื่อ December 16, 2018.
36. ↑  歴代発行部数ランキング (ภาษาญี่ปุ่น). Manga Zenkan. สืบค้นเมื่อ November 9, 2014.
37. ↑  "ICv2 2002 Comic Awards, Part 1". ICv2. December 29, 2002. เก็บจากแหล่งเดิมเมื่อ July 25, 2008. สืบค้นเมื่อ July 1, 2008.
38. ↑  "18.1 Billion 'Yu-Gi-Oh!' Cards". ICv2. August 14, 2008. เก็บจากแหล่งเดิมเมื่อ December 2, 2008. สืบค้นเมื่อ November 26, 2008.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เกมกลคนอัจฉริยะ**

วิกิตำรา *ยูกิโอ*มีหน้าในหัวข้อ ***วิธีการเล่นการ์ดเกม***

วิกิคำคมมีคำคมเกี่ยวกับ ***เกมกลคนอัจฉริยะ***

* เกมกลคนอัจฉริยะ ที่โคนามิ
* เกมกลคนอัจฉริยะ ที่วิเกีย
* เกมกลคนอัจฉริยะ เก็บถาวร 2018-09-29 ที่ เวย์แบ็กแมชชีน ที่ยูกิพีเดีย

| * ด
* ค
* ก
*เกมกลคนอัจฉริยะ* โดย คาซูกิ ทากาฮาชิ |
| --- |
| ต้นฉบับ | 
* ตัวละคร
	+ มุโต้ ยูกิ
	+ ไคบะ เซโตะ
	+ โจวโนะอุจิ คัตสึยะ
	+ บาคุระ เรียว
	+ มาซากิ อันซุ
	+ มาริค อิซตาร์
* บท
* *เกมกลคนอัจฉริยะ*
* *ยูกิโอ ดูเอลมอนสเตอร์*
	+ ตอน
	+ ฤดูกาล
		- 1
		- 2
		- 3
		- 4
		- 5
		- *ยูกิโอ แคปซูลมอนสเตอร์*
* *เกมกลคนอัจฉริยะ R*

 |
| ชุดภาคแยก | 

|  |  |
| --- | --- |
| *GX* | 
* ตัวละคร
	+ ยูกิ จูได
	+ มารุฟุจิ โช
	+ เทนโจอิง อาซึกะ
* ตอน
* ฤดูกาล
	+ 1
	+ 2
	+ 3
	+ 4
* บท

 |
| *5D's* | 
* ตัวละคร
	+ ฟุโด ยูเซย์
	+ อิซาโยอิ อากิ
* ตอน
* ฤดูกาล
	+ 1
	+ 2
	+ 3
	+ 4
	+ 5
* บท

 |
| *ZEXAL* | 
* ตัวละคร
	+ สึคุโมะ ยูมะ
	+ มิซึกิ โคโทริ
* บท
* เซอัล I
	+ ตอน
	+ ฤดูกาล
		- 1
		- 2
		- 3
* เซอัล II
	+ ตอน
	+ ฤดูกาล
		- 1
		- 2
		- 3

 |
| *ARC-V* | 
* ตัวละคร
	+ ซาคากิ ยูยะ
	+ ฮิรางิ ยูสุ
* ตอน
* ฤดูกาล
	+ 1
	+ 2
	+ 3
* มังงะ
	+ บท

 |
| *VRAINS* | 
* ตัวละคร
	+ ฟูจิกิ ยูซาคุ
	+ ไซเซน อาโออิ
* ตอน
* ฤดูกาล
	+ 1
	+ 2
	+ 3

 |
| *SEVENS* | 
* ตัวละคร
	+ โอโด ยูงะ
	+ คิริชิมะ โรมิน
* ตอน

 |
| *Go Rush!!* | 
* ตัวละคร
	+ ยูเดียส เบลเกียร์
	+ โอโด ยูฮิ
	+ โอโด ยูอามุ
* ตอน

 |

 |
| ภาพยนตร์ | 
* บทพีระมิดแห่งแสง
* แมตช์มรณะข้ามเวลาพลิกอนาคต
* ศึกปริศนาด้านมืด

 |
| เทรดดิงการ์ดเกม | 
* TCG / OCG
* รัชดูเอล

 |
| วิดีโอเกม | 
* ดูเอลลิงค์ส
* มาสเตอร์ดูเอล
* จัมป์ซูเปอร์สตาร์ส
* จัมป์อัลติเมทสตาร์ส
* เลกาซีออฟเดอะดูเอลลิสต์, ลิงก์อีโวลูชัน
* จัมป์ฟอร์ซ

 |
| 
* **หมวดหมู่ เกมกลคนอัจฉริยะ**

 |